བོན་གཞིས་ཉིན་སློབ་འདི་ཐོག་མར་༡༩༧༥ལོར་༧སྐྱབས་རྗེ་རྒྱལ་བ་སྨན་རི་བ་མཆོག་གིས་འབྲེལ་ཡོད་སྡེ་ཁག་སྙན་གསེང་དང་གནད་ཡོད་མི་སྣ་དག་ལ་བཀའ་མངགས་གནང་བ་སོགས་ལ་བརྟེན་ནས་གསར་དུ་བཙུགས་གནང་བ་དང་།དེ་དུས་འཛིན་རིམ་ལྔ་པ་ལས་མེད་པ་དང་།ཕྱི་ལོ་༡༩༨༠ལོ་ནས་བླ་ཁྲི་མཁན་པོ་དགེ་བཤེས་ཉི་མ་གྲགས་པ་མཆོག་ཊོ་ལན་ཇིའི་ས་གནས་སློབ་སྟོན་ཚོགས་གཞོན་དུ་བསྐོ་བཞག་གནང་བ་དང་དེ་ནས་ཕྱི་ལོ་༡༩༨༩ལོར་འཛིན་རིམ་བརྒྱད་པར་གནས་སྤར་དང་དེ་དུས་སློབ་ཕྲུག་ཀྱང་གྲངས་༡༣༢ཡོད།དེ་རྗེས་ཕྱི་ལོ་༢༠༠༣ལོར་༧སྐྱབས་རྗེ་རྒྱལ་བ་སྨན་རི་བ་མཆོག་གིས་བཀའ་དགོངས་བཞིན་གོང་རིམ་སྡེ་ཁག་ལ་སྙན་གསེང་ཞུས་ཏེ་འཛིན་རིམ་བཅུ་བ་གསར་འཛུགས་གནང་ཐུབ་ཡོད་པ་དང་སློབ་ཕྲུག་ཀྱང་གྲངས་འཕར་ཏེ་གྲངས་༢༨༨འདུས་ཡོད་པ་རེད།